Rijeka, 23. srpnja 2020.g.

**NAJAVA DOGAĐANJA I POZIV ZA MEDIJE**

***GOVOR TIŠINE* U DNEVNOM BORAVKU SUSJEDSTVA MRKOPALJ EPK**

**U petak, 24. srpnja 2020.g. od 17 do 18 sati, u Domu kulture u Mrkoplju** (Ul. Novi Varoš 1, Mrkopalj) **održat će se program *Govor tišine*, u sklopu aktivnosti *Dnevnog boravka* susjedstva Mrkopalj, jednog od 27 susjedstava Europske prijestolnice kulture.**

Program uključuje **radionicu izrade zajedničke instalacije na temu ekologije i mira, namijenjenu djeci vrtićke dobi i osnovcima od 1. do 4. razreda, roditeljima i nastavnicima, a pod vodstvom Silvane Kružić**.  
Kružić je dipl. socijalna radnica u Upravi šuma Delnice, ali i slikarica i pjesnikinja. Izdala je nekoliko zbirki pjesama i sudjelovala na više samostalnih i zajedničkih izložba različitih motiva u tehnikama: alraune, akrilik, uljni pastel, crtaća olovka, gips, filcana vuna i sl.

Također, sve posjetitelje očekuje i **izložba alrauna, kroz raznolike figure pronađene u goranskim šumama**. Alraune su naziv za **minimalno dorađene umjetničke figure od drva i kamena iz prirode**, čiji naziv potječe od staronjemačkog naziva za gomolj čovjekolikog oblika.

**Ulaz je slobodan.**

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42